# data[].attributes.headline
TI ΕΙΝΑΙ ΕΝΑ ΠΟΙΗΜΑ?

# data[].attributes.subject
TI ΕΙΝΑΙ ΕΝΑ ΠΟΙΗΜΑ?

# data[].attributes.body
Σε ένα χαρτί Α4 γράψτε  στο κέντρο του «Τι είναι ένα ποίημα;».
Στη συνέχεια ακούστε την ιστορία « ΝΑ ΕΝΑ ΠΟΙΗΜΑ ΠΟΥ ΓΙΑΤΡΕΥΕΙ ΤΑ ΨΑΡΙΑ»  του Jean-Pierre Simeon,  και ξαναγράψτε τι είναι το ποίημα για εσένα. Ζωγράφισε το

# data[].attributes.attachment_link.authors[].name
Δίκτυο για τα Δικαιώματα του Παιδιού

# data[].attributes.attachment_link.title
Αργυρώ Πιπίνη - Να ένα ποίημα που γιατρεύει ψάρια

# data[].attributes.headline
 ΡΟΔΕΣ ΤΗΣ ΠΟΙΗΣΗΣ

# data[].attributes.subject
 ΡΟΔΕΣ ΤΗΣ ΠΟΙΗΣΗΣ

# data[].attributes.body
Φτιάχνουμε  ποιήματα με λέξεις που μας δίνονται στη τύχη από τις ρόδες της ποίησης:
Χρησιμοποίησε τις λέξεις που κάθε φορά θα προκύπτουν στη ρόδα της ποίησης, φτιάξε το δικό σου ποίημα και στείλε το μας!!!!

Μπορεί να σε βοηθήσουν τα παρακάτω:

Μοιάζει με…
Μου θυμίζει…
Με κάνει να αισθάνομαι, να νοιώθω…
Κάνει έναν ήχο σαν…
Το αισθάνομαι σαν…
Έχει γεύση σαν …
Μυρίζει όπως…
Μπορεί να…
(μια πρόταση της Ε.Β.Ε)

# data[].attributes.headline
ΠΑΙΧΝΙΔΙΑ ΜΕ ΤΑ ΠΟΙΗΜΑΤΑ: προτάσεις από την Ε.Β.Ε για παιδιά 7-12 χρονών

# data[].attributes.subject
ΠΑΙΧΝΙΔΙΑ ΜΕ ΤΑ ΠΟΙΗΜΑΤΑ: προτάσεις από την Ε.Β.Ε για παιδιά 7-12 χρονών

# data[].attributes.body
Τα παιδιά είναι πολύ σημαντικό να ακούνε ποίηση, να απαγγέλουν ποίηση και να παίζουν μαζί της, να αλληλεπιδρούν με τα ποιήματα περισσότερο παρά να παίρνουν μέρος σε συζητήσεις και αναλύσεις.

Παρακάτω θα βρείτε μερικά παιχνίδια που μπορείτε να παίξετε στη βιβλιοθήκη με γνωστά ποιήματα:

·          Πάρτε ένα ποίημα και κόψτε το στους στίχους που το αποτελούν. Κάθε ομάδα θα πρέπει μετά να ξαναφτιάξει το ποίημα ενώνοντας τους στίχους.
Σε μια άλλη εκδοχή μπερδεύετε τους στίχους από διάφορα ποιήματα και κάθε ομάδα παιδιών αναλαμβάνει να τους συνθέσει σε ένα καινούργιο ποίημα.

·          Χωρίστε τα παιδιά σε ομάδες και δώστε σε κάθε ομάδα να διαβάσει ένα ποίημα. Στο τέλος, η κάθε ομάδα διαβάζει το ποίημά της και οι υπόλοιποι κρίνουν αν η απαγγελία ταιριάζει με την ατμόσφαιρα του ποιήματος.

·          Ξεχωρίστε από κάθε ποίημα τις λέξεις που νομίζετε πως έχουν ιδιαίτερη σημασία μέσα στο ποίημα και γράψτε τις σε χαρτάκια. Με κάθε μια από αυτές τα παιδιά φτιάχνουν ένα δικό τους ποίημα, χρησιμοποιώντας τη λέξη αυτή στο πρώτο στίχο του.

·          Διαβάστε ένα ποίημα στα παιδιά. Μετά ξαναδιαβάστε το αλλάζοντας σ’ αυτό μία λέξη και ζητήστε από τα παιδιά να σας πουν ποια λέξη αλλάξατε. Μπορείτε να περάσετε σε πιο δύσκολο επίπεδο αλλάζοντας περισσότερες από μία λέξεις.

• Επενδύστε μαζί με τα παιδιά ένα ποίημα μουσικά, επιλέγοντας ένα μουσικό κομμάτι που θα συνοδεύει την απαγγελία. Επιλέξτε σε ποια σημεία η μουσική θα δυναμώνει ενώ η φωνή θα χαμηλώνει ή θα σταματάει. Επιλέγοντας και κάποιες εικόνες θα μπορούσατε να το ηχογραφήσετε για να συνοδεύει η ηχογράφηση την εναλλαγή των εικόνων.

• Δώστε στα παιδιά το ίδιο ποίημα το οποίο το καθένα θα πρέπει να το διαβάσει με έναν διαφορετικό τρόπο. Σε ρυθμό ραπ, αυξομειώνοντας την ένταση της φωνής, διαβάζοντας σε άλλα σημεία γρήγορα και σε άλλα σημεία αργά, τραγουδιστά, χτυπώντας σε κάποια σημεία παλαμάκια ή τα πόδια, χρησιμοποιώντας κραυγές και ψίθυρους, προσπαθώντας να μιμηθούν διάφορες φωνές.

·         Χωρίστε τα παιδιά σε δυο ομάδες. Η μια ομάδα θα πρέπει να φτιάξει μια λίστα με τόπους (πχ. Η πόλη, το χωράφι, η πλατεία, το βουνό, το ποτάμι κλπ.). Η άλλη ομάδα θα πρέπει να φτιάξει μια λίστα από ουσιαστικά και αφηρημένα ουσιαστικά (π.χ. αναμνήσεις, ηλιοβασίλεμα, καταστροφή, σκαντζόχοιροι, παπαρούνες κλπ.- αυτά τα ουσιαστικά μπορούν να είναι και τα αντικείμενα του κάθε θέματος).

Κατόπιν τα παιδιά σε ζευγάρια θα πρέπει να ταιριάξουν έναν τόπο, ένα μέρος με ένα ουσιαστικό. Π.χ. η πόλη των αναμνήσεων, το βουνό του ηλιοβασιλέματος, το ποτάμι της καταστροφής). Με αφετηρία τα ζευγάρια λέξεων που θα φτιάξουν συνθέτουν το δικό τους ποίημα.

·         Ποιήματα με κανόνες: τα χαϊκού και τα λίμερικς

Τα ποιήματα αυτά έχουν συγκεκριμένους κανόνες συλλαβών σε κάθε στίχο και αριθμού στίχων σε κάθε ποίημα.

Το χαϊκού (στα ιαπωνικά 俳句, "αστείος στίχος") είναι μια ιαπωνική ποιητική φόρμα. Παραδοσιακά αποτελείται από τρεις ομάδες των 5, 7, 5 συλλαβών, οι οποίες τοποθετούνται σε τρεις στίχους για έμφαση ή σε έναν, χωρισμένο με κενά. Το χαϊκού είναι με συνολικά 17 συλλαβές η πιο σύντομη μορφή ποίησης στον κόσμο. Περιγράφει μια εικόνα της φύσης και δίνει στοιχεία για την εποχή του χρόνου μέσα από εποχιακές λέξεις.

Λίμερικ ονομάζεται ένα είδος ποίησης, με χαρακτηριστική, σύντομη, χιουμοριστική σύσταση μίας στροφής πέντε στίχων και ομοιοκαταληξία aabba (δηλ. ο πρώτος στίχος με το δεύτερο, ο τρίτος με τον τέταρτο και ο πέμπτος με τον πρώτο και το δεύτερο). Τα ποιήματα του είδους λίμερικ διηγούνται μια σύντομη ιστορία, και καταλήγουν σε ένα ανέκδοτο. (Ε.Β.Ε)

# data[].attributes.headline
ΟΙ ΜΑΓΙΚΕΣ ΒΑΛΙΤΣΕΣ ΤΗΣ ΠΟΙΗΣΗΣ

# data[].attributes.subject
ΟΙ ΜΑΓΙΚΕΣ ΒΑΛΙΤΣΕΣ ΤΗΣ ΠΟΙΗΣΗΣ

# data[].attributes.body
1. Διονύσιος Σολωμός

# data[].attributes.headline
ΦΤΙΑΞΕ ΕΝΑ ΠΟΙΗΜΑ ΑΠΟ ΤΟΥΣ ΤΙΤΛΟΥΣ ΤΩΝ ΒΙΒΛΙΩΝ...

# data[].attributes.subject
ΦΤΙΑΞΕ ΕΝΑ ΠΟΙΗΜΑ ΑΠΟ ΤΟΥΣ ΤΙΤΛΟΥΣ ΤΩΝ ΒΙΒΛΙΩΝ...

# data[].attributes.body
Πάρε τα βιβλία που σου αρέσουν, βάλε τα το ένα πάνω στο άλλο και φτιάξε ένα δικό σου ποίημα!!!! Αν θες μπορείς να μας το στείλεις

# data[].attributes.headline
ΦΤΙΑΧΝΩ ΧΑΪΚΟΥ

# data[].attributes.subject
ΦΤΙΑΧΝΩ ΧΑΪΚΟΥ

# data[].attributes.body
Τι είναι τα χαϊκού??? Είναι η πιο σύντομη μορφή ποίησης στο κόσμο και σημαίνει αστείος στίχος. Μικρά ποιηματάκια των 5-7-5 συλλαβών. Κατάγονται από την Ιαπωνία και τα χρησιμοποιήσουν για να διασκεδάζουν τους αυλικούς και τους σαμουράι .

Φτιάχνω Χαϊκού αφού ακούσω  το βιβλίο «ΣΤΗ ΜΥΤΗ ΤΟΥ ΚΟΥΤΑΒΙΟΥ ΜΙΑ ΑΚΡΙΔΟΥΛΑ»  της Ροδούλας Παπά

# data[].attributes.attachment_link.title
02Απρ2020 10 Λεπτά ακόμη -"Στη μύτη του κουταβιού μια ακριδούλα..." της Ροδούλας Παππά, με εικόνες Seng Soun Ratanavanh, από τις Εκδόσεις Νεφέλη

# data[].attributes.attachment_link.description
Home \ ΤΡΙΤΟ ΠΡΟΓΡΑΜΜΑ \ \ 10 Λεπτά ακόμη \ 02Απρ2020 10 Λεπτά ακόμη -"Στη μύτη του κουταβιού μια ακριδούλα..." της Ροδούλας Παππά, με εικόνες Seng Soun Ratanavanh, από τις Εκδόσεις Νεφέλη

# data[].attributes.headline
ΟΙ ΜΑΓΙΚΕΣ ΒΑΛΙΤΣΕΣ ΤΗΣ ΠΟΙΗΣΗΣ

# data[].attributes.subject
ΟΙ ΜΑΓΙΚΕΣ ΒΑΛΙΤΣΕΣ ΤΗΣ ΠΟΙΗΣΗΣ

# data[].attributes.body
2. Νίκος Γκάτσος

# data[].attributes.attachment_link.provider_name
bookbook.gr | e-περιοδικό για το παιδικό βιβλίο και την ανάγνωση

# data[].attributes.attachment_link.readable_text
Η ποίηση του Νίκου Γκάτσου περιέχει βαθύτατα την ελληνική παράδοση, δεν την εκμεταλλεύεται, ενώ συγχρόνως περιέχει όλη την ευρωπαϊκή θητεία του μεσοπολέμου. Είναι ποίηση ενός ανθρώπου που ζει βαθιά τον καιρό του, ενώ συγχρόνως περιέχει βαθιά την παράδοσή του.
Πολλοί συγκαταλέγουν τον Γκάτσο ανάμεσα σ' όλους εκείνους που γράφουν στίχους. Όμως αυτός δεν έχει σχέση με τους άλλους. Ο ένας ξεκινάει από την ποίηση, οι άλλοι ξεκινάνε από τους στίχους και προσπαθούν να πλησιάσουν την ποίηση αλλά παραμένουν στιχουργοί. Ενώ ο Γκάτσος παρ' όλο που στιχουργεί για να κάνει ένα τραγούδι, παραμένει πάντα ποιητής. Για όλα αυτά, νομίζω ότι η περίπτωση του Γκάτσου είναι μοναδική στα νεοελληνικά γράμματα και δε μειώνεται καθόλου από την ολιγογραφία του.
Ο Γκάτσος μεταχειρίστηκε υπερρεαλιστικά στοιχεία, όπως και κάθε σύγχρονος τότε ποιητής, αλλά στο βάθος παραμένει ένας έλληνας ποιητής, γνώστης βαθύς της παραδόσεως, διαθέτοντας την αντίληψη ότι και στην παράδοση μέσα υπάρχουν τολμηρά υπερρεαλιστικά στοιχεία. Η "Αμοργός" δεν είναι ένα υπερρεαλιστικό ποίημα* είναι ένα ελληνικό ποίημα, με χρήση κάποιων υπερρεαλιστικών στοιχείων, τα οποία όμως υπάρχουν στην ίδια την ελληνική παράδοση.
Είχα την ευκαιρία να μιλήσω πολλές φορές μαζί του για χιλιάδες θέματα και να μου μάθει να σκέπτομαι ακριβά κι όχι εύκολα. Διότι έπρεπε να ανταποκριθώ στη σκέψη του.
Οι αληθινοί ποιητές δεν επιβάλλονται, ανακαλύπτονται κάθε φορά και διαφορετικά. Γιατί ανήκουν στο κοσμικό διάστημα και οι καιροί, οι συγκυρίες και οι τροχιές κάθε φορά τους φανερώνουν κι από μια διαφορετική πλευρά, με μια διαφορετική όψη.
Πρέπει να είναι από ατόφιο χρυσάφι αυτές οι είκοσι σελίδες της "Αμοργού", για να συντηρήσουν σαράντα πέντε χρόνια τώρα το κύρος και τη δύναμη του δημιουργού τους.
Άλλα χαρακτηριστικά υψίστης σημασίας:
Δεν έλαβε μέρος στην αποκαλούμενη "φιλολογική ζωή" του τόπου μας. Έτσι, στο πρόσωπό του, δεν αποτυπώθηκαν τα επαρχιακά ψυχοφθόρα συστατικά του εντοπίου λογοτέχνη, του μαχόμενου για ιδέες ή εθνικές προκαταλήψεις. Ιδού λοιπόν ένα "αριστείο ζωής" που του αξίζει. Έγραψε μοναδικά τραγούδια. Όλα τα ακριβά στοιχεία της ποίησής του τα 'κανε στίχους που κινητοποίησαν την ναρκοθετημένη νεοελληνική ευαισθησία, "έτσι καθώς κοιμόταν αναίσθητη" μες στην απέραντη αισθηματολογία των στιχουργών και των επιθεωρησιογράφων.
Τέλος, του αξίζει ξεχωριστό μετάλλιο για το ύψιστον μάθημα που εδίδαξε σ' όσους από μας υπήρξαμε άξιοι να αποκωδικοποιήσουμε τους λόγους του. Και το ύψιστον μάθημα ήτο μια κληρονομημένη Αττική αδιατάρακτη ραθυμία.
Μην γράφεις άνευ λόγου. Μην εργάζεσαι περισσότερο από ό,τι χρειάζεσαι για να κερδίσεις τα απαραίτητα. Μη χαιρετάς ανθρώπους που δεν έχουν να σου πούνε τίποτα. Μη σπαταλάς τις κινήσεις σου. Να σκέφτεσαι αδιάκοπα και τέλος, να κοιμάσαι κουρασμένος. Ιδού γιατί μόνο γι' αυτό θα πρέπει ο Νίκος Γκάτσος ξεχωριστά να βραβευτεί. Διότι κατάφερε να ζει γνησίως αττικά, αν και κατάγεται από την Αρκαδία!

Αποσπάσματα από τα κείμενα του Μάνου Χατζιδάκη "Ο Νίκος Γκάτσος - ένας πολύ αυστηρός φίλος" και "Για τον Νίκο Γκάτσο" στην έκδοση Ο καθρέφτης και το μαχαίρι, Ίκαρος, 1988
Τη βαλίτσα του Νίκου Γκάτσου έφτιαξε ο Γρηγόρης Ιωάννου για την τάξη του, την ΣΤ΄του 89ου Δημοτικού Σχολείου Αθηνών. Διάλεξε μέσα από τη βαλίτσα του Νίκου Γκάτσου μια λέξη ή μια πρόταση, ανακάτεψέ τη με όλα αυτά που φυλάς στη δικιά σου βαλίτσα και στείλε μας ένα στίχο ή ένα ποίημα. Δείτε πως δούλεψαν τα παιδιά με τη βαλίτσα του Νίκου Γκάτσου στην τάξη.
δείτε ακόμη: Οι μαγικές βαλίτσες της ποίησης - Γιάννης Ρίτσος

δείτε ακόμη: Οι μαγικές βαλίτσες της ποίησης - Διονύσιος Σολωμός

# data[].attributes.attachment_link.keywords[]
βιβλία για παιδιά

# data[].attributes.attachment_link.keywords[]
παιδικα βιβλια

# data[].attributes.attachment_link.keywords[]
νέες κυκλοφορίες

# data[].attributes.attachment_link.keywords[]
προτάσεις βιβλίων

# data[].attributes.attachment_link.keywords[]
παρουσιάσεις βιβλίων

# data[].attributes.attachment_link.keywords[]
κριτική βιβλίων

# data[].attributes.attachment_link.keywords[]
γνώμη αναγνωστών

# data[].attributes.attachment_link.keywords[]
βιβλία που ακούγονται

# data[].attributes.attachment_link.keywords[]
φιλαναγνωσία

# data[].attributes.attachment_link.title
οι βαλίτσες της ποίησης - Νίκος Γκάτσος

# data[].attributes.attachment_link.description
Η ποίηση του Νίκου Γκάτσου περιέχει βαθύτατα την ελληνική παράδοση, δεν την εκμεταλλεύεται, ενώ συγχρόνως περιέχει όλη την ευρωπαϊκή θητεία του μεσοπολέμου. Είναι ποίηση ενός ανθρώπου που ζει βαθιά τον καιρό του, ενώ συγχρόνως περιέχει βαθιά την παράδοσή του. Πολλοί συγκαταλέγουν τον Γκάτσο ανάμεσα σ' όλους εκείνους που γράφουν στίχους.

# data[].attributes.headline
ΜΠΟΥΚΙΤΣΕΣ..ΠΟΙΗΣΗΣ

# data[].attributes.subject
ΜΠΟΥΚΙΤΣΕΣ..ΠΟΙΗΣΗΣ

# data[].attributes.attachment_link.provider_name
bookbook.gr | e-περιοδικό για το παιδικό βιβλίο και την ανάγνωση

# data[].attributes.attachment_link.readable_text
Μια τάξη φιλική στην ποίηση...

Δεν είναι δύσκολο κανείς να καταλάβει ότι το σχολείο δεν αγαπά την ποίηση. Αρκεί να ξεφυλλίσει τα βιβλία και να μετρήσει. Σιωπηλός μάρτυρας ο τρόπος που είναι πλέον δομημένη η ύλη σύμφωνα με το αναλυτικό πρόγραμμα.
Ρητή διδασκαλία γραμματικών φαινομένων σε εξαντλητικό βαθμό, αντικατάσταση της αφήγησης από την πληροφορία, κείμενα δημοσιογραφικά, ποιήματα για παιδιά που μπορεί να παράγει κάθε απόφοιτος δίμηνης εκπαίδευσης σε εργαστήρι δημιουργικής γραφής.
Και εκείνη η "παραγωγή λόγου". Οι λέξεις δεν γράφονται πια, δεν τις βασανίζει κανένας αναζητώντας το νόημά τους. Αλλά "παράγονται" από μαθητές-εργάτες(;), είναι δηλαδή εμπορεύματα(; ) και ολοκληρώνουν το νόημά τους πού ; Η ποίηση δουλεύει αλλιώς.

Για να φέρω σε επαφή τα παιδιά της Δ' δημοτικού, στην οποία διδάσκω, με την ποίηση χρειαζόμουν ένα ερέθισμα. Και ευτυχώς συναντήθηκα με την (δυστυχώς εξαντλημένη πλεον) έκδοση του ΕΚΕΒΙ, Γιώργος Σεφέρης, Ο θαλασσινός φίλος μας, του 1998.
Η έκδοση δείχνει στα παιδιά ότι κάθε ποίημα κρύβει ένα απλό νόημα. Τόσο απλό όσο και ο τόπος των καλοκαιρινών διακοπών του Γ. Σεφέρη.
Ταυτόχρονα όμως τους μαθαίνει ότι για να φτάσουμε σε αυτό το απλό νόημα θα πρέπει να σπάσουμε τους κώδικες κάποιων άλλων νοημάτων που κρύβονται στους στίχους και έχουν σχέση με την ιστορικότητα της εποχής.
Σταθήκαμε και επεξεργαστήκαμε τη φράση του Σεφέρη "Γιατί τη γλώσσα πρέπει να τη θρέψεις για χρόνια με ό,τι αγάπησες, με ό,τι έχασες, με ό,τι δεν θα ξαναβρεις ποτέ" και κατόπιν το κάθε παιδί όρισε μια δική του απουσία και έγραψε τρεις προτάσεις. Οι δύο πρώτες ήταν υπαινικτικές της απουσίας και μόνο στην τρίτη ονοματίζονταν.
Σε ένα δεύτερο στάδιο θέλησα τα παιδιά να εξοικειωθούν με τις διαφορετικές "ανάσες" της σύγχρονης ποίησης. Έτσι άκουσαν ποιητές να απαγγέλουν ποιήματά τους και διάβασαν ποιήματα με σύγχρονο στίχο.
Προσπαθήσαμε να μεταφέρουμε αυτές τις ανάσες και σε πεζά κείμενα.
Ακολούθησε μια περίοδος που ασχοληθήκαμε με λίμερικς.
Στη συνέχεια το κάθε παιδί έγραψε το δικό του ποίημα. Ακολούθησε η επεξεργασία τους. Ξέροντας ότι το νόημα των ποιημάτων τους ήταν "κλειδωμένο" μέσα τους, ζήτησα από τα παιδιά με τη χρήση του Αντιλεξικού του Θ. Βοσταντζόγλου και του Αντίστροφου Λεξικού της Νέας Ελληνικής της Αναστασιάδη-Συμεωνίδη του Ιδρύματος Τριανταφυλλίδη, να αλλάξουν κάποιες λέξεις στα ποιήματά τους ή και να αλλάξουν τη σειρά των λέξεων χωρίς πάντως να χάνει ο στίχος το νόημά του.
Τέλος κάθε ομάδα (τέσσερα άτομα) έπρεπε να γράψει και να παρουσιάσει το δικό της ποίημα. Από τις διάφορες πηγές που είχα επέλεξα να χρησιμοποιήσουμε τον τροχό των λέξεων. Ο συνδυασμός ενός επιθέτου ενός ουσιαστικού και ενός ρήματος δίνει τον πρώτο στίχο τους ποιήματός τους. Τα παιδιά απλά πρέπει να συνεχίσουν. Τα αποτελέσματα μπορείτε να τα διαβάσετε.

Γιώργος Αντωνίου, δάσκαλος

Διαβάστε ακόμη: James Carter,

Δείγματα από τα πρώτα ποιήματα των παιδιών

Ποιήματα που έγραψαν τα παιδιά χρησιμοποιώντας τις "ρόδες της ποίησης"

# data[].attributes.attachment_link.keywords[]
βιβλία για παιδιά

# data[].attributes.attachment_link.keywords[]
παιδικα βιβλια

# data[].attributes.attachment_link.keywords[]
νέες κυκλοφορίες

# data[].attributes.attachment_link.keywords[]
προτάσεις βιβλίων

# data[].attributes.attachment_link.keywords[]
παρουσιάσεις βιβλίων

# data[].attributes.attachment_link.keywords[]
κριτική βιβλίων

# data[].attributes.attachment_link.keywords[]
γνώμη αναγνωστών

# data[].attributes.attachment_link.keywords[]
βιβλία που ακούγονται

# data[].attributes.attachment_link.keywords[]
φιλαναγνωσία

# data[].attributes.attachment_link.title
μπουκίτσες ποίησης

# data[].attributes.attachment_link.description
Δεν είναι δύσκολο κανείς να καταλάβει ότι το σχολείο δεν αγαπά την ποίηση. Αρκεί να ξεφυλλίσει τα βιβλία και να μετρήσει. Σιωπηλός μάρτυρας ο τρόπος που είναι πλέον δομημένη η ύλη σύμφωνα με το αναλυτικό πρόγραμμα.

# data[].attributes.headline
ΟΙ ΜΑΓΙΚΕΣ ΒΑΛΙΤΣΕΣ ΤΗΣ ΠΟΙΗΣΗΣ

# data[].attributes.subject
ΟΙ ΜΑΓΙΚΕΣ ΒΑΛΙΤΣΕΣ ΤΗΣ ΠΟΙΗΣΗΣ

# data[].attributes.body
3. Νικηφόρος Βρεττάκος

# data[].attributes.attachment_link.provider_name
bookbook.gr | e-περιοδικό για το παιδικό βιβλίο και την ανάγνωση

# data[].attributes.attachment_link.readable_text
Γεννήθηκε πρωτοχρονιά...

Μι' αλυσίδα απὸ ατέλειωτους γαλαξίες
συνεργάστηκαν, διασταύρωσαν κάτω στη γη φωταψίες
- το σύμπαν ολόκληρο πηρε μέρος στη
γέννηση
αυτού του γαρύφαλλου.
Κι᾿ αυτὸ που ακούω είναι οι φωνὲς
των μαστόρων του μέσα του.

δούλεψε με τα χέρια του...

αγάπησε την ποίηση όσο τίποτα...

παραιτήθηκε από καρέκλες...

...Μην με μαρτυρήσεις!
Και προπαντός να μην του πεις πως μ᾿ εγκατελειψεν η
ελπίδα!
Καθώς κοιτάς τον Ταΰγετο, σημείωσε τα φαράγγια
που πέρασα. Και τις κορφὲς που πάτησα. Και τα άστρα
που είδα. Πες τους από μένα, πες τους από τα δακρυά μου,
ότι επιμένω ακόμη πως ο κόσμος
είναι όμορφος!

μαζεύω με το σπασμένο χέρι μου ό,τι έμεινε απ᾿ τον ήλιο

τεχνίτης πολιτισμού, πολίτης του κόσμου...

Κάθε πρωί
που βγαίνει ο ήλιος στην πόλη του Τρόγγεν,
στο χωριο Πεσταλότσι, τα πράγματα είναι
το ίδιο απλά, όπως άλλωστε ήταν πάντοτε
σε τούτο τον κόσμο. Μονάχα πως τα πρόσωπα
εδώ των παιδιών είναι πατρίδες.
Κάθε πρωί, με το ίδιο τραγούδι
και κάτω απ᾿ την ίδια υπόσχεση
αγάπης
όλα μαζί
είναι η Υδρόγειος που προσεύχεται.

πολιτευτής της δημιουργίας...

Με το νήμα
των λέξεων, αυτόν το χρυσό
του χρυσού, που βγαίνει απ᾿ τα βάθη
της καρδιάς μου, συνδέομαι· συμμετέχω
στον κόσμο.v Σκεφτείτε:
Είπα και έγραψα, "Αγαπώ".

Κι αν τυχόν κάπου ανάμεσα
στούς γαλάζιους διαδρόμους
συναντήσω αγγέλους, θα τους
μιλήσω ελληνικά, επειδὴ
δεν ξέρουνε γλώσσες. Μιλάνε
μεταξύ τους με μουσική.

Εξόργισε με την αλήθεια του...

...ή πως δεν υπάρχουνε μηχανὲς
ή πως υπάρχουνε πολύ λίγες· ή πως δεν υπάρχουν στρατιώτες
ή πως υπάρχουνε πολύ λίγοι· ή πως δεν υπάρχουνε όπλα
ή πως υπάρχουνε πολύ λίγα, στραμμένα κι αυτά προς την
έξοδο...

Ειρήνη ειναι όταν τ᾿ ανθρώπου η ψυχὴ
γίνεται έξω στο σύμπαν ήλιος. Κι ο ήλιος
ψυχὴ μες στον άνθρωπο.

Μεταφέρω από τόπο σε τόπο
τη λύπη μου, αυτό το καλύβι
με τα ελάχιστα πράγματα:
τα χαρτιά, τις μνήμες, τις πέννες μου.

Φίλος με τον Γιάννη (Ρίτσο) και τον Άγγελο (Σικελιανό)...

Μη μου σκοτώσετε της γης το ποίημα!...
...Επιστρατέψετε την αιωνιότητα,
ανάβοντας το άστρο: "Αγάπη".
Διάλεξε μέσα από τη βαλίτσα του Νικηφόρου Βρεττάκου μια λέξη ή μια πρόταση, ανακάτεψέ τη με όλα αυτά που φυλάς στη δικιά σου βαλίτσα και στείλε μας ένα στίχο ή ένα ποίημα.

Άλλες δραστηριότες:

Μια λεζάντα αναζητά ζωγραφιά.
Χρησιμοποιώντας κάποια λέξη ή φράση από τη βαλίτσα, ξεκίνησε τη δικιά σου ζωγραφιά, ή κατασκευή. Φωτογράφησέ την και στείλε τη ζωγραφιά ή τη φωτογραφία στο info at bookbook.gr ή στη ταχυδρομική διεύθυνση "Bookbook.gr, ΤΘ65027 Ψυχικό ΤΚ15401"

Το ποίημά μου γεννήθηκε από τη λέξη...
Χρησιμοποίησε κάποια από τις λέξεις της βαλίτσας και γράψε το δικό σου ποίημα.
Συνδυάζοντας ένα ποίημα με μουσική...
Διάβασε ένα ποίημα του Νικηφόρου Βρεττάκου που σου αρέσει. Διάλεξε ή δημιούργησε τη δικιά σου μουσική. Συνδύασέ τα και ηχογράφησε το αποτέλεσμα. Στείλε το στο info at bookbook.gr σε μορφή mp3.
Φτιάξε το δικό σου τρένο - ποίημα για το δωμάτιό σου ή ακόμη για το σπίτι σου...
Διάλεξε ένα ποίημα του Νικηφόρου Βρεττάκου που σου αρέσει. Γράψ' το λέξη-λέξη σε πολλά μακρόστενα χαρτάκια. Βάλε τα στη σειρά και κόλλησέ τα στον τοίχο του δωματίου ή και του σπιτιού σου ολόκληρου (αρκεί να συμφωνήσουν οι γονείς σου). Θα διαβάσεις πολλές φορές και με διαφορετικούς τρόπους αυτό το ποίημα (κανονικά, από τη μέση, ανάποδα κοκ).
Πες... με ένα δικό σου ποίημα
* όχι
* αγαπάω
* θέλω να ζήσω
* νιώθω όμορφα
* φοβάμαι
άκου... με ένα δικό σου ποίημα
* το πουλί
* τον άνεμο
* τους φίλους σου
* το παιχνίδι

# data[].attributes.attachment_link.keywords[]
βιβλία για παιδιά

# data[].attributes.attachment_link.keywords[]
παιδικα βιβλια

# data[].attributes.attachment_link.keywords[]
νέες κυκλοφορίες

# data[].attributes.attachment_link.keywords[]
προτάσεις βιβλίων

# data[].attributes.attachment_link.keywords[]
παρουσιάσεις βιβλίων

# data[].attributes.attachment_link.keywords[]
κριτική βιβλίων

# data[].attributes.attachment_link.keywords[]
γνώμη αναγνωστών

# data[].attributes.attachment_link.keywords[]
βιβλία που ακούγονται

# data[].attributes.attachment_link.keywords[]
φιλαναγνωσία

# data[].attributes.attachment_link.title
οι βαλίτσες της ποίησης - Νικηφόρος Βρεττάκος

# data[].attributes.attachment_link.description
Γεννήθηκε πρωτοχρονιά... Μι' αλυσίδα απὸ ατέλειωτους γαλαξίες συνεργάστηκαν, διασταύρωσαν κάτω στη γη φωταψίες - το σύμπαν ολόκληρο πηρε μέρος στη γέννηση αυτού του γαρύφαλλου. Κι᾿ αυτὸ που ακούω είναι οι φωνὲς των μαστόρων του μέσα του. δούλεψε με τα χέρια του... αγάπησε την ποίηση όσο τίποτα... παραιτήθηκε από καρέκλες...

# data[].attributes.headline
ΟΙ ΜΑΓΙΚΕΣ ΒΑΛΙΤΣΕΣ ΠΟΙΗΣΗΣ

# data[].attributes.subject
ΟΙ ΜΑΓΙΚΕΣ ΒΑΛΙΤΣΕΣ ΠΟΙΗΣΗΣ

# data[].attributes.body
4. Γιάννης Ρίτσος

# data[].attributes.attachment_link.provider_name
bookbook.gr | e-περιοδικό για το παιδικό βιβλίο και την ανάγνωση

# data[].attributes.attachment_link.readable_text
Τι είναι η ποίηση;
Σκέψου μία μαγική βαλίτσα που φυλάς μέσα τα πράγματα που αισθάνεσαι, που βλέπεις, που νοιώθεις, κι εκεί γίνονται λέξεις ικανές να εκφράσουν αυτά που ονειρεύεσαι.

Κάθε ποιητής διαλέγει να μαζέψει διαφορετικά πράγματα στη δική του βαλίτσα της ποίησης. Ο Γιάννης Ρίτσος, περπατούσε στον κόσμο και μάζευε ήχους, μυρωδιές, ταπεινά και μικροσκοπικά πράγματα, ελάχιστες κινήσεις, ανεπαίσθητες εκφράσεις σ' ένα πρόσωπο, ανοιχτούς ορίζοντες, τις αργές αλλαγές της φύσης.

...Τα βράδυα ένας γρύλλος τραγουδάει ανάμεσα στα σκονισμένα μου βιβλία, και μια πυγολαμπίδα ανάβει το φανάρι της πάνου από τα χαρτιά μου, να γράφω αγρούς με γαλανά λουλούδια και καλαμιές όπου περνούν κοπάδια τρυγονιών.

Γιάννης Ρίτσος, Μια πυγολαμπίδα φωτίζει τη νύχτα, Κέδρος

Μέσα στη βαλίτσα του οι απλές λέξεις αποκτούν ένα σωρό εκπληκτικές δυνατότητες να εκφράσουν τα όνειρά του, τις επιθυμίες του, τα συναισθήματά του. Οι καθημερινές κινήσεις των ανθρώπων, οι μικροί κόσμοι τους γίνονται ποίηση που σε καλεί να τη διαβάσεις για ν' ανακαλύψεις την εξαιρετική ιδιότητά της να μας κάνει να βλέπουμε τον κόσμο με φρέσκια ματιά!

Και η δική σου μαγική βαλίτσα τι έχει μέσα;

Έχει ήχους, μυρωδιές και διαφορετικές υφές να αγγίζεις;
Τι χρώματα θα έβαζες μέσα;
Υπάρχει κάτι από τη φύση; Ένα ζώο, ένα βουνό, μικρά πουλάκια ή ένα λιβάδι με ανθισμένα λουλούδια;
Τι φαγητά τρώνε τα πλάσματα που ζούν εκεί;
Τι καιρό κάνει μέσα στη βαλίτσα σου;
Ποια όνειρα και ποια αισθήματα θα βάλεις μέσα;
Εσύ θα είσαι μέσα; Ή θα είσαι έξω και θα κοιτάς μέσα;
Μήπως είναι είσοδος που οδηγεί κάπου άλλου; Πού;

Πάρε τη μαζί σου όπου πας και φύλαξε εκεί μέσα ό,τι συναντάς στις διαδρομές σου. Μην ξεχνάς πως είναι μαγική!

Διάλεξε μέσα από τη βαλίτσα του Γιάννη Ρίτσου μια λέξη ή μια πρόταση, ανακάτεψέ τη με όλα αυτά που φυλάς στη δικιά σου και στείλε μας ένα στίχο ή ένα ποίημα: οι πυγολαμπίδες θα φωτίζουν το δρόμο του.
τυπώστε την αφίσα (PDF)
δείτε ακόμη:
Εθνικό Κέντρο Βιβλίου: 2009, Γιάννης Ρίτσος, 100 χρόνια από τη γέννησή του
(δείτε το υλικό της κινητής έκθεσης )

# data[].attributes.attachment_link.keywords[]
βιβλία για παιδιά

# data[].attributes.attachment_link.keywords[]
παιδικα βιβλια

# data[].attributes.attachment_link.keywords[]
νέες κυκλοφορίες

# data[].attributes.attachment_link.keywords[]
προτάσεις βιβλίων

# data[].attributes.attachment_link.keywords[]
παρουσιάσεις βιβλίων

# data[].attributes.attachment_link.keywords[]
κριτική βιβλίων

# data[].attributes.attachment_link.keywords[]
γνώμη αναγνωστών

# data[].attributes.attachment_link.keywords[]
βιβλία που ακούγονται

# data[].attributes.attachment_link.keywords[]
φιλαναγνωσία

# data[].attributes.attachment_link.title
Οι βαλίτσες της ποίησης - Γιάννης Ρίτσος

# data[].attributes.attachment_link.description
Τι είναι η ποίηση; Σκέψου μία μαγική βαλίτσα που φυλάς μέσα τα πράγματα που αισθάνεσαι, που βλέπεις, που νοιώθεις, κι εκεί γίνονται λέξεις ικανές να εκφράσουν αυτά που ονειρεύεσαι. Κάθε ποιητής διαλέγει να μαζέψει διαφορετικά πράγματα στη δική του βαλίτσα της ποίησης.

# data[].attributes.headline
Η ΙΘΑΚΗ ΤΟΥ ΚΑΒΑΦΗ ΙΘΑΚΗ [1910, 1911] για παιδιά από 10 χρονών.....

# data[].attributes.subject
Η ΙΘΑΚΗ ΤΟΥ ΚΑΒΑΦΗ ΙΘΑΚΗ [1910, 1911] για παιδιά από 10 χρονών.....

# data[].attributes.body
"Σα βγεις στον πηγαιμό για την Ιθάκη,
να εύχεσαι νάναι μακρύς ο δρόμος,
γεμάτος περιπέτειες, γεμάτος γνώσεις.
Τους Λαιστρυγόνας και τους Κύκλωπας,
τον θυμωμένο Ποσειδώνα μη φοβάσαι,
τέτοια στον δρόμο σου ποτέ σου δεν θα βρεις,
αν μέν’ η σκέψις σου υψηλή, αν εκλεκτή
συγκίνησις το πνεύμα και το σώμα σου αγγίζει.
Τους Λαιστρυγόνας και τους Κύκλωπας,
τον άγριο Ποσειδώνα δεν θα συναντήσεις,
αν δεν τους κουβαλείς μες στην ψυχή σου,
αν η ψυχή σου δεν τους στήνει εμπρός σου.Να εύχεσαι νάναι μακρύς ο δρόμος.
Πολλά τα καλοκαιρινά πρωινά να είναι
που με τι ευχαρίστησι, με τι χαρά
θα μπαίνεις σε λιμένας πρωτοειδωμένους·
να σταματήσεις σ’ εμπορεία Φοινικικά,
και τες καλές πραγμάτειες ν’ αποκτήσεις,
σεντέφια και κοράλλια, κεχριμπάρια κ’ έβενους,
και ηδονικά μυρωδικά κάθε λογής,
όσο μπορείς πιο άφθονα ηδονικά μυρωδικά·
σε πόλεις Aιγυπτιακές πολλές να πας,
να μάθεις και να μάθεις απ’ τους σπουδασμένους. Πάντα στον νου σου νάχεις την Ιθάκη.
Το φθάσιμον εκεί είν’ ο προορισμός σου.
Aλλά μη βιάζεις το ταξείδι διόλου.
Καλλίτερα χρόνια πολλά να διαρκέσει·
και γέρος πια ν’ αράξεις στο νησί,
πλούσιος με όσα κέρδισες στον δρόμο,
μη προσδοκώντας πλούτη να σε δώσει η Ιθάκη. Η Ιθάκη σ’ έδωσε τ’ ωραίο ταξείδι.
Χωρίς αυτήν δεν θά βγαινες στον δρόμο.
Άλλα δεν έχει να σε δώσει πια. Κι αν πτωχική την βρεις, η Ιθάκη δεν σε γέλασε.
Έτσι σοφός που έγινες, με τόση πείρα,
ήδη θα το κατάλαβες η Ιθάκες τι σημαίνουν".

Ανάλυση του ποιήματος
Πρόκειται για ένα διδακτικό και διαχρονικό ποίημα .Βασίζεται στον μύθο του Οδυσσέα περιγράφοντας τις περιπέτειες που πέρασε με σκοπό να φτάσει στην πατρίδα του.Ο Καβάφης με αφορμή την «Ιθάκη» μας μιλά για το ταξίδι της ζωής , το οποίο όλοι μας πραγματοποιούμε και πάντα στο ξεκίνημα του έχουμε όνειρα και ελπίδες , μα σύντομα ερχόμαστε αντιμέτωποι με περιπέτειες , απογοητεύσεις , και αποτυχίες .Από τους πρώτους κιόλας στίχους  γίνεται αναφορά με μυθικά πλάσματα (Λαιστρυγόνες και Κύκλωπες) εμπόδια που συνάντησε ο Οδυσσέας κατά την διάρκεια του ταξιδιού και της νοσταλγίας του να φτάσει στην πατρίδα του. Ο ποιητής μας βεβαιώνει πως τα εμπόδια αυτά δεν θα τα συναντήσουμε και εμείς στον δρόμο μας ,καθώς δεν είναι τίποτα  περισσότερο από φόβοι που δημιουργούμε μόνοι μας, και μπορούμε να απαλλαχτούμε από αυτούς, απολαμβάνοντας την διαδρομή του ταξιδιού και όσα έχει να μας προσφέρει αυτό ,ακόμα και μέσα από τις δυσκολίες που θα συναντήσουμε .

Στην πορεία του «ταξιδιού» μας ο ποιητής μας προτρέπει να επιδιώκουμε την γνωριμία με νέους τόπους , ανθρώπους και καταστάσεις καθώς μέσα από αυτές τις εμπειρίες μας το ταξίδι μας θα γίνει πιο όμορφο και συναρπαστικό . Ο ποιητής τονίζει ότι πρέπει να αποκομίσουμε όσα περισσότερα μπορούμε από την ζωή , να διψάμε για μάθηση και  περιπέτεια !. Πλησιάζοντας προς το τέλος του ποιήματος ο ποιητής υπενθυμίζει πως δεν πρέπει οπωσδήποτε να περιμένουμε κέρδη από το ταξίδι, μας την «Ιθάκη» μας , η Ιθάκη είναι ο τερματικός σταθμός της ζωής και μπορεί να μην έχει να μας προσφέρει κάτι άλλο. Μας έδωσε όμως κάτι πολύ σημαντικό , το κίνητρο και την αφορμή να ξεκινήσουμε προς την αναζήτηση της για να κατακτήσουμε και να απολαύσουμε όλα τα αγαθά, πνευματικά και υλικά που συγκροτούν την πείρα της ζωής.

Κι αν πτωχική τη βρείς η Ιθάκη δεν σε γέλασε.

‘Ετσι σοφός που έγινες, ,με τόση πείρα ,

Ήδη θα το κατάλαβες οι Ιθάκες τι σημαίνουν.
Οι τελευταίοι αυτοί στίχοι του ποιήματος σηματοδοτούν το νόημα της ζωής .Οι «Ιθάκη» στη ζωή μας δεν είναι μια ,αλλά πολλές. Η «Ιθάκη» του Καβάφη αποτυπώνει με τον πιο όμορφο και ρεαλιστικό τρόπο τους στόχους της ζωής. Σε κάθε στόχο που βάζουμε αρκεί η προσπάθεια να τον επιτύχουμε, και αν δεν μείνουμε απόλυτα ικανοποιημένοι δεν πρέπει να απογοητεύομαστε γιατί πετύχαμε τον στόχο μας που δεν ήταν άλλος από τις πλούσιες γνώσεις και εμπειρίες που πήραμε κατά την διάρκεια της προσπάθειας μας .Ο στόχος μας λοιπόν επιτεύχθηκε, και με την επίτευξη ενός στόχου έρχεται ο επόμενος , μια νέα «Ιθάκη» που μας καλεί να την εξερευνήσουμε.

Αντί επιλόγου ...
«Στα δέκα μου ήθελα να αποκτήσω τα καλύτερα παιχνίδια, αλλά έμαθα ότι η μαγεία κρύβεται στην απλότητα και κυρίως στους φίλους – όχι τα αντικείμενα. Στα δεκατέσσερά μου ήθελα να είμαι η καλύτερη μαθήτρια του σχολείου μου, αλλά αφ’ ενός οι γνώσεις που πήρα άξιζαν πολύ περισσότερο από ένα καλό βαθμολογικό έλεγχο και αφ’ ετέρου θα κρατήσουν για μια ζωή. Στα δεκαέξι μου αποφάσισα ότι όταν μεγαλώσω θα ήθελα να οδηγήσω Ferrari, αλλά η απόλαυση κρύβεται στην ίδια την οδήγηση κι όχι στους  ίππους που έχει ένα αυτοκίνητο. Και στα δεκαοχτώ μου έκανα την πρώτη φιλοσοφική ανάλυση στην «Ιθάκη» του Κ. Καβάφη και τότε συνειδητοποίησα ότι λατρεύω την κάθε στιγμή της ζωής μου όπως είναι…»
Στρατής Τσίρκας .

(Πρόταση της Μ. ΚΟΝΤΟΝΗ- Φιλολόγου)

# data[].attributes.headline
ΤΟ ΛΙΜΕΡΙΚ ΣΤΟ ΔΗΜΟΤΙΚΟ ΣΧΟΛΕΙΟ:

# data[].attributes.subject
ΤΟ ΛΙΜΕΡΙΚ ΣΤΟ ΔΗΜΟΤΙΚΟ ΣΧΟΛΕΙΟ:

# data[].attributes.body
Λίμερικ ονομάζεται ένα είδος ποίησης που αποτελείται από μία χιουμοριστική στροφή πέντε στίχων.
Έχει ομοιοκαταληξία που ακολουθεί τον κανόνα  αα-ββ-α.
Τα  λίμερικ διηγούνται μια σύντομη ιστορία και καταλήγουν σε ένα ανέκδοτο.
Στην  τάξη
Προκειμένου να κινητοποιήσουμε το ενδιαφέρον των μαθητών μας, διαβάζουμε κάποια παραδείγματα γνωστών λίμερικ που (πάντα) έχει ως αποτέλεσμα το γέλιο και τη δημιουργία ευχάριστου κλίματος. Μετά το πρώτο άκουσμα δίνουμε αυτά τα ποιήματα στις ομάδες (που έχουν μόλις σχηματιστεί για τη δραστηριότητα ή που υπάρχουν ήδη στην τάξη μας) ώστε να τα μελετήσουν πιο προσεκτικά. Δίνουμε επίσης λίγα ιστορικά στοιχεία για το ποιητικό αυτό είδος.
Στη συνέχεια πρέπει να σταθούμε στους κανόνες που ανάλογα με την ηλικία των μαθητών μας είτε τους δίνουμε εμείς είτε αφήνουμε τα παιδιά να τους εντοπίσουν:

·         Ο πρώτος στίχος περιέχει την παρουσίαση του πρωταγωνιστή.

·         Στον δεύτερο αποκαλύπτεται η ιδιότητά του.

·         Στον τρίτο και τέταρτο έχουμε κάποια ενέργειά του.

·         Ο πέμπτος στίχος είναι αφιερωμένος στην εμφάνιση ενός τελικού επιθέτου ή παραλόγου.

Παράδειγμα:
Ήτανε μια γριά που ζούσε στο Μπαλί    (ποιος;)

Και κάθε μέρα έπαιζε ανάποδα βιολί    (ιδιότητα)

Καθισμένη πάνω σε χαλί μαγικό    (τι έκανε;)

Συναυλίες έδινε στο γαλλικό ουρανό    (τι έκανε;)

Η ορχηστρόφιλη αυτή γριά απ’ το Μπαλί.    (επίθετο)

Λιάνα Αρανίτου

Οι μαθητές μας είναι έτοιμοι να γράψουν τα δικά τους λίμερικ.
Ιστορικά στοιχεία:

Το 1864 ο Άγγλος ποιητής EdwardLear δημοσίευσε μια ποιητική συλλογή με τίτλο «Το βιβλίο των ανοησιών» (Thebookofnonsense). Αυτά είναι τα ξακουστά λίμερικ του Lear.

Στην Ελλάδα, ο πρώτος που αποπειράθηκε να γράψει λίμερικ είναι ο Γιώργος Σεφέρης. Το 1975 εξέδωσε μια συλλογή από λίμερικ, με τίτλο «Ποιήματα με ζωγραφιές σε μικρά παιδιά».

Να το πρώτο της συλλογής:
Ήταν μια κοπέλα από τη Σάμο
που έχωσε το δεξί της χέρι στην άμμο
και με τ’ άλλο χέρι
εκρατούσε ένα αστέρι
ετούτη η κοπέλα απ’ τη Σάμο.

Παραδείγματα και άλλων λίμερικ μπορούμε να βρούμε στα βιβλία Γλώσσας του δημοτικού σχολείου και στο διαδίκτυο.

ΑΘΑΝΑΣΙΑ ΓΚΛΕΖΑΚΗ (Δασκάλα)

# data[].attributes.headline
ΑΝΑΓΝΩΣΗ & ΠΡΟΒΛΗΜΑΤΙΣΜΟΣ

# data[].attributes.subject
ΑΝΑΓΝΩΣΗ & ΠΡΟΒΛΗΜΑΤΙΣΜΟΣ

# data[].attributes.body
ΜΗ ΜΕ ΦΩΝΑΖΕΙΣ «ΞΕΝΟ»!

Επειδή άλλη μάνα με γέννησε

και σ' άλλη γλώσσα άκουσες εσύ

τα όμορφα παιδικά σου παραμύθια...

μη με φωνάζεις «ξένο»

το ψωμί σου δε διαφέρει απ' το δικό μου

το χέρι σου είναι όμοιο με το δικό μου,

σαν τη φωτιά καίει

και η δική μου φωτιά.

Γιατί λοιπόν με φωνάζεις «ξένο»;

Επειδή σ' άλλους δρόμους βρέθηκα

και σ άλλο λαό γεννήθηκα

και άλλες θάλασσες γνώρισα

και απ'; αλλού σάλπαρα;

Αλλά το ίδιο άγχος κρύβουμε κι οι δυο

η ίδια εξάντληση

στην πλάτη μας βαραίνει,

αυτή που συντρίβει το κάθε θνητό

μέσ' απ' του χρόνου τα σκοτάδια

από τότε που σύνορα δεν είχαν τεθεί

κι ανάμεσά μας ακόμη δεν είχαν φθάσει

όσοι διχάζουν

και σκοτώνουν το φτωχό,

αυτοί που κλέβουν

και μοιράζουν ψέμματα,

αυτοί που εμπορεύονται κι εμάς

και θάβουν αδίστακτα τα όνειρά μας

όσοι εφεύραν αυτή τη λέξη

τη σκληρή: «ξένος».

λέξη παγωμένη και γεμάτη θλίψη

που θυμίζει αλησμοσύνη κι εξορία.

Αν θέλεις το καλό μου να είσαι καλός

σταμάτα τώρα να με φωνάζεις «ξένο»

αν θέλεις, κοίταξέ με στα μάτια,

πιο πέρα απ' το μίσος

ας φθάσει η ματιά σου,

ας ξεπεράσει φόβο, εγωισμό.

Για δες, άνθρωπος είμαι κι εγώ

Όχι, δεν είμαι «ξένος»!

΄Αγνωστος Μετανάστης

(πρόταση από τον Β. ΠΟΛΥΧΡΟΝΗ Φιλόλογο-Νηπιαγωγό)

# data[].attributes.headline
ΑΝΑΓΝΩΣΗ & ΠΡΟΒΛΗΜΑΤΙΣΜΟΣ

# data[].attributes.subject
ΑΝΑΓΝΩΣΗ & ΠΡΟΒΛΗΜΑΤΙΣΜΟΣ

# data[].attributes.body
Παιδικό Αντιρατσιστικό Ποίημα

..ένα υπέροχο ποίημα που έχει γράψει ένα παιδί από την Αφρική και προτάθηκε από τα Ηνωμένα Έθνη ως το καλύτερο ποίημα του 2006.

Όταν γεννιέμαι, είμαι μαύρος

Όταν μεγαλώσω, είμαι μαύρος

Όταν κάθομαι στον ήλιο, είμαι μαύρος

Όταν φοβάμαι, είμαι μαύρος

Όταν αρρωσταίνω, είμαι μαύρος

Κι όταν πεθαίνω, ακόμα είμαι μαύρος

Κι εσύ λευκέ άνθρωπε

Όταν γεννιέσαι, είσαι ροζ

Όταν μεγαλώνεις, γίνεσαι λευκός

Όταν κάθεσαι στον ήλιο, γίνεσαι κόκκινος

Όταν κρυώνεις, γίνεσαι μπλε

Όταν φοβάσαι, γίνεσαι κίτρινος

Όταν αρρωσταίνεις, γίνεσαι πράσινος .
( Βρες ομοιότητες & διαφορές στη γλώσσα, στο τρόπο ζωής, στα παραμύθια, στα γράμματα....αλλά και κοινά στοιχεία όλων των παιδιών!!! μέσα από φωτογραφίες για τα μικρότερα παιδιά.....πρόταση του Β. ΠΟΛΥΧΡΟΝΗ Φιλόλογου-Νηπιαγωγού)

# data[].attributes.headline
ΦΤΙΑΞΕ ΕΝΑ ΠΟΙΗΜΑ ΑΠΟ ΦΩΤΟΓΡΑΦΙΕΣ...(για παιδιά προσχολικής & πρωτοσχολικής) 

# data[].attributes.subject
ΦΤΙΑΞΕ ΕΝΑ ΠΟΙΗΜΑ ΑΠΟ ΦΩΤΟΓΡΑΦΙΕΣ...(για παιδιά προσχολικής & πρωτοσχολικής) 

# data[].attributes.body
Αφού διαβάσουμε το βιβλίο του Λιο Λιόννι "Φρέντερικ" , ρωτάμε τα παιδιά αν ξέρουν κάποιο ποίημα....Μπορούμε να έχουμε σε κουτιά κομμένες εικόνες από περιοδικά με πρόσωπα/αντικείμενα/ ζώα/ φυσικά τοπία. Τα παιδιά αφού  διαλέξουν όποια εικόνα τους αρέσει κάνουν το δικό τους ποίημα. Κολλάμε  τις  εικόνες και γράφουμε το ποίημα!
(Α. ΚΑΤΣΑΪΤΟΥ Νηπιαγωγός)

# data[].attributes.headline
ΓΙΟΡΤΗ ΠΟΙΗΣΗΣ ΣΤΟ ΛΟΦΟ ΤΟΥ ΣΤΡΑΝΗ (09/06/2019 με τον Σύλλογο Φίλων της Ξενοπούλειου παιδικής βιβλιοθήκης)

# data[].attributes.subject
ΓΙΟΡΤΗ ΠΟΙΗΣΗΣ ΣΤΟ ΛΟΦΟ ΤΟΥ ΣΤΡΑΝΗ (09/06/2019 με τον Σύλλογο Φίλων της Ξενοπούλειου παιδικής βιβλιοθήκης)

# data[].attributes.headline
Ακόμη ένα εικονο-ποίημα

# data[].attributes.subject
Ακόμη ένα εικονο-ποίημα

# data[].attributes.body
Φτιάξε  ένα ποίημα και αποτύπωσε το σε μια ...εικόνα!!!!!

# data[].attributes.attachment_link.title
ΚΑΛΛΙΓΡΑΦΗΜΑ12

# data[].attributes.headline
ΔΗΜΙΟΥΡΓΙΚΗ ΓΡΑΦΗ & ΠΟΙΗΣΗ

# data[].attributes.subject
ΔΗΜΙΟΥΡΓΙΚΗ ΓΡΑΦΗ & ΠΟΙΗΣΗ

# data[].attributes.body
"Η Αγνώριστη" Δ. Σολωμού
Ποια είναι τούτη
που κατεβαίνει
ασπροεντυμένη
οχ το βουνό;
Τώρα που τούτη
η κόρη φαίνεται
το χόρτο γένεται
άνθι απαλό.
Κι ευθύς ανοίγει
τα ωραία του κάλλη
και το κεφάλι
συχνοκουνεί
κι ερωτεμένο,
να μη το αφήσει,
να το πατήσει
παρακαλεί.
Κόκκινα κι όμορφα
έχει τα χείλα,
ωσάν τα φύλλα
της ροδαριάς,
όταν χαράζει
και η αυγούλα
λεπτή βροχούλα
στέρνει δροσιάς.
Και των μαλλιώνε της
τ’ ωραίο πλήθος
πάνου στο στήθος
λάμπει ξανθό.
Έχουν τα μάτια της,
οπού γελούνε,
το χρώμα που ‘ναι
στον ουρανό.
Ποια είναι τούτη
που κατεβαίνει
ασπροεντυμένη
οχ το βουνό;

"Η Ξανθούλα" Δ. Σολωμού

Την είδα την Ξανθούλα,

την είδα ψες αργά,

που εμπήκε στη βαρκούλα

να πάει στην ξενιτιά.

Εφούσκωνε τ’ αέρι

λευκότατα πανιά,

ωσάν το περιστέρι

που απλώνει τα φτερά.

Εστέκονταν οι φίλοι

με λύπη, με χαρά,

κι αυτή με το μαντίλι

τους αποχαιρετά.

Και το χαιρετισμό της

εστάθηκα να ιδώ,

ώς που η πολλή μακρότης

μου το ’κρυψε και αυτό.

Σ’ ολίγο, σ’ ολιγάκι

δεν ήξερα να πω

αν έβλεπα πανάκι

ή του πελάγου αφρό·

και αφού πανί, μαντίλι

εχάθη στο νερό,

εδάκρυσαν οι φίλοι,

εδάκρυσα κι εγώ.

Δεν κλαίγω τη βαρκούλα,

δεν κλαίγω τα πανιά,

μόν’ κλαίγω την Ξανθούλα,

που πάει στην ξενιτιά.

Δεν κλαίγω τη βαρκούλα

με τα λευκά πανιά,

μόν’ κλαίγω την Ξανθούλα

με τα ξανθά μαλλιά

( Αφού διαβάσουμε την Αγνώριστη, την Ξανθούλα κ.α.
Ζητάμε από τα παιδιά να επιλέξουν ποιο τους άρεσε πιο πολύ. Παίζουμε" με το ποίημα αντικαθιστώντας λέξεις..
Γράφουμε τα δικά μας στιχάκια για να αποχαιρετήσουμε τον/ την αγαπημένο/η φίλο/η.....
Οποίος επιθυμεί το απαγγέλλει  στην ομάδα...

Α. Μ ΛΙΒΕΡΗ-ΚΡΟΚΑ (Δασκάλα για παιδιά από Ε τάξη και πάνω)

# data[].attributes.headline
ΠΟΙΗΜΑ-ΖΩΓΡΑΦΙΑ

# data[].attributes.subject
ΠΟΙΗΜΑ-ΖΩΓΡΑΦΙΑ

# data[].attributes.headline
ΠΑΡΑΜΥΘΙ ή  ΠΡΑΓΜΑΤΙΚΟΤΗΤΑ;

# data[].attributes.subject
ΠΑΡΑΜΥΘΙ ή  ΠΡΑΓΜΑΤΙΚΟΤΗΤΑ;

# data[].attributes.body
Σ το παιδί μου δεν άρεσαν ποτέ τα παραμύθια

Και του μιλούσανε για Δράκους και για το πιστό σκυλί
Για τα ταξίδια της Πεντάμορφης και για τον άγριο λύκο

Μα στο παιδί μου δεν άρεσαν ποτέ τα παραμύθια

Τώρα, τα βράδια, κάθομαι και του μιλώ
Λέω το σκύλο σκύλο, το λύκο λύκο, το σκοτάδι σκοτάδι,
Του δείχνω με το χέρι τους κακούς, του μαθαίνω
Oνόματα σαν προσευχές, του τραγουδώ τους νεκρούς μας.

Α, φτάνει πια! Πρέπει να λέμε την αλήθεια στα παιδιά.

Μ. Αναγνωστάκης, Τα ποιήματα, Πλειάς
(Τι είναι ψεύτικο και τι αληθινό?? γράψε ένα ψεύτικο & ένα αληθινό ποίημα!! Πρόταση για παιδιά από 10 χρονών, της Β. ΓΚΟΥΓΙΑ Φιλόλογο)

# data[].attributes.headline
ΠΟΙΗΜΑ ΘΩΜΑΓΓΕΛΟΥ ΚΑΡΛΟΥ ΠΡΑΣΣΑ (Β3 1ου Γυμνασίου Ζακύνθου

# data[].attributes.subject
ΠΟΙΗΜΑ ΘΩΜΑΓΓΕΛΟΥ ΚΑΡΛΟΥ ΠΡΑΣΣΑ (Β3 1ου Γυμνασίου Ζακύνθου

# data[].attributes.body
Ποίηση

Μορφή άυλη

Δύναμη ανίκητη

Ομορφιά γυναίκας αμείλικτη

Είναι ο μπούσουλας των ερεθισμένων ψυχών

Το βογκητό του μελανιού, καθώς χύνεται στον κάτασπρο συνεργό του

Το ορμητήριο του δίκαιου και το καταφύγιο του αδικημένου

Μια μουχλιασμένη γωνιά στα πίσω δωμάτια του ψεύδους

που ζητάει φως, ήλιο

Είναι ο κορσές που πιέζει τις καταπιεσμένες ψυχές

Και  αναζητούν ένα μάτσο γράμματα για λύτρωση

Είναι το τσίμπημα της αϋπνίας

Τελικά είναι αυτό από το οποίο όλα αρχίζουν και τελειώνουν:

μια νωπή αλήθεια...

# data[].attributes.headline
ΘΕΛΟΥΜΕ ΕΙΡΗΝΗ

# data[].attributes.subject
ΘΕΛΟΥΜΕ ΕΙΡΗΝΗ

# data[].attributes.body
Όχι κανόνια,

ούτε σπαθιά,

ούτε άλογα πολεμικά.

Όχι όπλα,

ούτε μαχαίρια,

ούτε ματωμένα χέρια.

Θέλουμε νερό,

μπόλικο φαγητό,

γλέντια και χορό.

Θέλουμε παιχνίδια,

αγάπη και ταξίδια.

Διώχνουμε τον πόλεμο μακριά,

ΘΕΛΟΥΜΕ ΕΙΡΗΝΗ να΄χουμε παιδιά.
Πέτρου Γλυκερία (Νηπιαγωγός) από μια δημιουργική δουλειά με τα παιδιά της από το Ν.Γ Άλλης Μεριάς Βόλου .